Kota Solok

Kota Solok marupokan salah satu kotamadya nan barado di provinsi Sumatera Barat, Indonesia. Pado patangahan taun 2021, jumlah panduduak kota Solok sabanyak 76.271 jiwa. Lokasi kota Solok sangaik strategis, dek talatak pado pasimpangan jalan antar provinsi jo antar kabupaten/kota. Dari arah Selatan marupokan jalua linteh dari provinsi Lampung, provinsi Sumatera Selatan dan provinsi Jambi.

Kota ini marupokan titiak pasimpangan untuak manuju Kota Padang sabagai ibu kota provinsi Sumatera Barat nan jaraknyo hanyo sakitar 64 km. Dari Kota Bukittinggi, kota ko bajarak sakitar 71 km. Sabalunnyo, Solok marupokan ibu kota dari Kabupaten Solok.

Geografi 
Kota Solok talatak pado posisi 0º32" LU - 1º45" LS, 100º27" BT - 101º41" BT jo laweh 57,64 km² (0,14% dari laweh Provinsi Sumatera Barat). Wilayah administrasi Kota Solok babatehan jo Kabupaten Solok dan Kota Padang. Kota Solok mamiliki peran sentral di dalam manunjang parekonomian masyarakaik Kota Solok jo Kabupaten Solok pado umumnyo.

Topografi Kota Solok baragam antaro dataran jo babukik bakatinggian 390 dpl sarato curah ujan rato-rato 184,31 mm kubik per tahun. Ado tigo anak sungai nan malintasi Kota Solok, yaitu Sungai Batang Lembang, Sungai Batang Gawan dan Sungai Batang Air Binguang. Suhu udaro bakisar dari 26,1 °C sampai 28,9 °C. Dari jinih tanah, 21,76% tanah di Kota Solok marupokan tanah sawah dan sisonyo 78,24% barupo tanah kariang.

Bateh wilayah

Rujuakan

Pautan lua 
Laman rasmi Pamarintah Kota Solok 

Solok